
R E F E R A T



Spaţiul cu altă destinaţie decât aceea de locuinţă din Timişoara, situat la parterul imobilului din Timişoara, str. Vasile Alecsandri nr.1, înscris în C.F.nr.62391 Timişoara nr.top.297, format din 2 încăperi în suprafaţă utilă de 51,07 mp., este în proprietatea Primăriei Timişoara şi este închiriat prin Contractul de închiriere pentru suprafeţe locative cu altă destinaţie decât aceea de locuinţă nr.1301/2001 la Inspectoratul de Poliţie al judeţului Timiş pe perioada 12.11.2001-11.11.2006.
  
Prin cererea înregistrată la Primăria Municipiului Timişoara cu nr.D72007-000218/18.01.2007, chiriaşul Inspectoratul de Poliţie al judeţului Timiş solicită prelungirea contractului de închiriere nr.1301/2001. 

În şedinţa Comisiei de Analiză a Spaţiilor cu Altă Destinaţie decât aceea de Locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, din data de 13.02.2007, s-a analizat cererea Inspectoratului de Poliţie al judeţului Timiş, aprobându-se întocmirea unui nou contract de închiriere, Direcţia Patrimoniu urmând a întocmi un nou contract de închiriere pe o perioadă de 5 ani, cu destinaţia de birou de presă, centru de consiliere  a victimelor şi poliţia de proximitate. 

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre pentru întocmirea unui nou contract de închiriere pentru suprafeţe locative cu altă destinaţie decât aceea de locuinţă, cu Inspectoratul de Poliţie al judeţului Timiş, privind spaţiul situat la parterul imobilului din Timişoara, str. Vasile Alecsandri nr.1, înscris în C.F.nr.62391 Timişoara nr.top.297, format din 2 încăperi în suprafaţă utilă de 51,07 mp., pe o perioadă de 5 ani, cu destinaţia de birou de presă, centru de consiliere  a victimelor şi poliţia de proximitate. 

